Qashqadaryoda 18 yoshli qiz pichoqlangani aytilmoqda

Qashqadaryo viloyati G'uzor tumanida 18 yoshli qiz pichoqlangani aytilmoqda. Bu haqda “Nasafnews” xabar berdi.
Ma'lum qilinishicha, Pastqovchin qishlog'ida 24 iyun kuni 2004 yilda tug'ilgan D.M. o'z uyining oldida pichoq orali jarohatlangan holda topilgan. Hozirda noma'lum shaxslar tomonidan pichoqlangani gumon qilingan qiz shifoxonada davolanmoqda. Uning ahvoli yaxshi ekani aytilgan.
Voqea haqida mahalla mas'ullaridan ma'lumot olinganda qiz o'z joniga qasd qilgan bo'lishi mumkinligi ma'lum qilingan. “Qiz jarohat olgandan so'ng baqirib, yaqinlarini chaqirgan. Unga oila a'zolari tomonidan birinchi yordam ko'rsatilgan”, deyilgan xabarda.
Avvalroq Qashqadaryodagi to'yxona oldida erkak janjal oqibatida pichoqlangani haqida xabar berilgandi. Shuningdek, Farg'onada o'quvchi qiz otasi shapaloq urishi oqibatida vafot etgan.